Δραστηριότητα+κεφαλαίου+4

ΠΑΡΑΡΤΗΜΑ 4.3: Δραστηριότητα Κεφαλαίου 4
**Στόχοι / Προσδοκώμενα Αποτελέσματα** Ο μαθητής/τρια πρέπει να είναι ικανός/ή:
 * να εφαρμόζει τις γνώσεις που έχει ήδη αποκτήσει, σε ένα νέο πρόβλημα
 * να επεκτείνει την λύση προβλημάτων που έχει ήδη αντιμετωπίσει
 * να λαμβάνει αποφάσεις σχετικά με την υλοποίηση και διαχείριση Βάσεων Δεδομένων για συγκεκριμένα προβλήματα

Η βάση δεδομένων του μαθητολογίου πρέπει να συμπληρωθεί με τα στοιχεία των καθηγητών και την ανάθεση μαθημάτων σε αυτούς. Γι’ αυτό το λόγο πρέπει στην βάση δεδομένων να γίνουν οι εξής ενέργειες: 1.	Εισαγωγές περισσότερων μαθημάτων που διδάσκονται στο συγκεκριμένο σχολείο. 2.	Δημιουργία πίνακα για την αποθήκευση των στοιχείων των καθηγητών όπως Επώνυμο, Όνομα και Ειδικότητα. Σημείωση: προτείνεται να δημιουργηθεί κύριο κλειδί που θα είναι αριθμός. 3.	Εισαγωγές δεδομένων στον πίνακα με τα στοιχεία των καθηγητών. 4.	Δημιουργία του πίνακα Αναθέσεις όπου θα καταγράφονται τα μαθήματα που ανατίθενται σε κάθε καθηγητή. Ο πίνακας αυτός πρέπει να συσχετίζει τα στοιχεία των καθηγητών με τα στοιχεία των μαθημάτων. Σημείωση: προτείνεται να γίνει η απλουστευτική θεώρηση ότι κάθε μάθημα το αναλαμβάνει μόνο ένας καθηγητής σε όλα τα τμήματα. 5.	Εισαγωγές δεδομένων στον πίνακα Αναθέσεις.

Επιπλέον είναι αναγκαίο να υλοποιηθούν τα παρακάτω ερωτήματα που θα διατεθούν στους χρήστες του συστήματος: 6.	Ανάκτηση όλων των αναθέσεων μαθημάτων. 7.	Ανάκτηση των αναθέσεων μαθημάτων για συγκεκριμένο καθηγητή. 8.	Ανάκτηση του πλήθους των μαθημάτων που έχουν ανατεθεί σε κάθε καθηγητή. 9.	Ανάκτηση των ωρών διδασκαλίας που συμπληρώνει κάθε καθηγητής σύμφωνα με τα μαθήματα που του έχουν ανατεθεί. Σημείωση: το ερώτημα αυτό απαιτεί τη σύνδεση των πινάκων Μάθημα και Αναθέσεις. 10.	Ανάκτηση των καθηγητών στους οποίους δεν έχουν ανατεθεί μαθήματα.